pythainlp/thaigov-v2-corpus-22032023 huggingface dataset:
วันเสาร์ที่ 7 สิงหาคม 2564
กระทรวงยุติธรรม โดยกรมคุมประพฤติ ระดมกำลัง นำผู้ถูกคุมความประพฤติ ช่วยงาน โรงพยาบาลสนาม
กระทรวงยุติธรรม โดยกรมคุมประพฤติ ระดมกำลัง นำผู้ถูกคุมความประพฤติ ช่วยงาน โรงพยาบาลสนาม
วันนี้ (7 สิงหาคม 2564) นายวิตถวัลย์ สุนทรขจิต อธิบดีกรมคุมประพฤติ กล่าวถึง สถานการณ์การแพร่ระบาดของโควิด-19 เป็นการแพร่ระบาดที่รวดเร็วและส่งผลกระทบต่อสังคมไทยเป็นวงกว้าง รวมถึงผู้ติดเชื้อก็ขาดแคลนเตียงในการรักษา ทำให้ต้องจัดตั้งโรงพยาบาลสนามขึ้นทั่วประเทศ
กรมคุมประพฤติจึงระดมกำลัง นำผู้ถูกคุมความประพฤติ ทำงานบริการสังคม เพื่อสนับสนุนการแก้ไขปัญหาการแพร่ระบาดของโรคติดเชื้อโควิด-19 ในการจัดเตรียมสถานที่ ศูนย์พักคอย และสร้างเตียงสนามเพื่อรองรับผู้ป่วยโรคโควิท-19 ที่กำลังระบาดหนักในขณะนี้
โดยสำนักงานคุมประพฤติจังหวัดพระนครศรีอยุธยาได้การบูรณาการประสานความร่วมมือในการสนับสนุนกิจกรรมทำงานบริการสังคม ณ โรงพยาบาลสนามมหาวิทยาลัยเทคโนโลยีราชมงคลสุวรรณภูมิ (มทร.) ศูนย์หันตรา จังหวัดพระนครศรีอยุธยา ร่วม กับหน่วยงานฝ่ายปกครอง ฝ่ายสาธารณสุข ฝ่ายทหารและอาสาสมัครคุมประพฤติ
โดยนำผู้ถูกคุมความประพฤติ ช่วยขนย้ายน้ำ เพื่อให้ความสะดวกกับผู้ป่วยที่เข้ารับการรักษาและยังได้พัฒนาทำความสะอาดตัดหญ้าบริเวณรอบโรงพยาบาลสนาม มทร.
นอกจากนี้สำนักงานคุมประพฤติจังหวัดนครราชสีมา สาขาสีคิ้ว นำผู้ถูกคุมความประพฤติ จัดเตรียมที่นอน ประกอบพัดลม หมอน ผ้าห่ม กล่องพลาสติกมีลิ้นชักสำหรับใส่ของใช้ส่วนตัว โต๊ะ เก้าอี้ ฯลฯ และทำความสะอาดบริเวณโดยรอบ เพื่ออำนวยความสะดวกให้แก่ผู้ป่วยที่พักอยู่ ซึ่งการนำผู้ถูกคุมความประพฤติ ทำงานบริการสังคม เป็นอีกกิจกรรมในการสร้างความตระหนักในการเห็นคุณค่าของตนเอง ของผู้ถูกคุมความประพฤติ และทำให้ชุมชนเกิดการยอมรับและให้โอกาส การจัดกิจกรรมครั้งนี้ ดำเนินการภายใต้มาตรการป้องกันการแพร่ระบาดเชื้อไวรัสโควิด 19 อย่างเคร่งครัด
วันจันทร์ที่ 31 มกราคม 2565
รมว.พม. ดึงภาคีเครือข่ายจัดงาน “Happy Day Strong Mom & Kids” เสริมพลังครอบครัวเลี้ยงเดี่ยว พร้อมให้กำลังใจแม่เลี้ยงเดี่ยวสู้วิกฤตโควิด-19 ย้ำเราไม่ได้อยู่คนเดียว
รมว.พม. ดึงภาคีเครือข่ายจัดงาน “Happy Day Strong Mom & Kids” เสริมพลังครอบครัวเลี้ยงเดี่ยว พร้อมให้กำลังใจแม่เลี้ยงเดี่ยวสู้วิกฤตโควิด-19 ย้ำเราไม่ได้อยู่คนเดียว
วันที่ 29 มกราคม 2565 เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดกิจกรรม “Happy Day Strong Mom & Kids” โดยความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) UN Women ประเทศไทย มูลนิธิจากต่างประเทศ และภาคีเครือข่ายภาคเอกชน ได้แก่ บริษัท ซีเนริโอ จำกัด ทิพยประกันภัย ข้าวแสนดี คาโอกรุ๊ป ธนาคารไทยพาณิชย์ และลามิน่าฟิล์ม รวมทั้ง อบต.บางตะไนย์ อำเภอปากเกร็ด จังหวัดนนทบุรี เพื่อร่วมกันเสริมพลังครอบครัวเลี้ยงเดี่ยว ด้วยการส่งเสริมสัมพันธภาพภายในครอบครัว รวมทั้งสร้างขวัญให้กำลังใจแก่ครอบครัวเลี้ยงเดี่ยวเพื่อก้าวผ่านอุปสรรคในการดำเนินชีวิต และพัฒนาคุณภาพชีวิตของตนเองและบุตรให้เป็นพลเมืองที่ดีของสังคมได้ ทั้งนี้ มีศิลปินดาราร่วมพูดคุยให้กำลังใจแม่เลี้ยงเดี่ยว อาทิ คุณคริสติน่า อากีล่าร์ คุณเมทินี กิ่งโพยม คุณอมิตา ทาทา ยัง และคุณแจ๊สซี่ ชูว์เตอร์ ณ ศูนย์เรียนรู้การพัฒนาสตรีและครอบครัวภาคกลาง อำเภอปากเกร็ด จังหวัดนนทบุรี
นายจุติ กล่าวว่า งานวันนี้ กระทรวง พม. ได้จัดขึ้นร่วมกับ UN Women ประเทศไทย และมูลนิธิจากต่างประเทศ รวมทั้งภาคีเครือข่ายภาคเอกชน เพื่อร่วมสนับสนุนครอบครัวเลี้ยงเดี่ยวทั้งพ่อและแม่ให้มีความเข้มแข็ง ทั้งนี้ ตนยืนยันว่ารัฐบาล จะไม่ทิ้งใครไว้ข้างหลัง เราจะเป็นเพื่อนคุณตลอดทางเพื่อให้คุณอยู่ได้อย่างพอเพียง และมีชีวิตอย่างมีศักดิ์ศรี ซึ่งโครงการในวันนี้เราจะทำอย่างต่อเนื่อง ในขณะเดียวกันเราได้เครือข่ายมาร่วมงานด้วยอีกมากมาย โดยทุกคนดีใจกับประเทศไทยที่ได้ให้ความสำคัญกับ สตรี เด็ก และผู้เปราะบาง อย่างไรก็ตามประเทศไทยได้รับการยอมรับจากต่างประเทศในมิติต่างๆ เป็นอย่างดี โดยเฉพาะกลุ่มแม่เลี้ยงเดี่ยว ทั้งนี้ กระทรวง พม. โดยกรมกิจการสตรีและสถาบันครอบครัว (สค.) ได้จัดตั้งศูนย์บริการแม่เลี้ยงเดี่ยวและครอบครัวขึ้นมาโดยเฉพาะ ซึ่งมีเจ้าหน้าที่รับดูแลปัญหาและแก้ไขปัญหาให้กับครอบครัวแม่เลี้ยงเดี่ยว เพราะเป็นหน้าที่ของเรา เพื่อให้สามารถเดินหน้าต่อไปได้และมีความมั่นคงและยั่งยืน
นายจุติ กล่าวเพิ่มเติมว่า ขณะนี้ กระทรวง พม. ได้จัดตั้งศูนย์บริการแม่เลี้ยงเดี่ยวและครอบครัว จำนวน 9 ศูนย์ทั่วประเทศ ซึ่งตั้งอยู่ในศูนย์เรียนรู้การพัฒนาสตรีและครอบครัว จำนวน 8 แห่ง และสถานคุ้มครองและพัฒนาอาชีพ จังหวัดพิษณุโลก และในเดือนมีนาคม 2565 มีแผนจะเปิดบริการเพิ่มเติมอีก จำนวน 3 แห่ง ได้แก่ ศูนย์บริการแม่เลี้ยงเดี่ยวกรุงเทพมหานคร นครราชสีมา และสุราษฎร์ธานี รวมเป็น 12 แห่ง ทั่วประเทศ โดยมุ่งเน้นการพัฒนาศักยภาพแม่เลี้ยงเดี่ยวใน 4 ด้าน ภายใต้แนวคิด “Strong Mom : 4 Smarts 4 รู้ 4 สร้าง” ประกอบด้วย 1) Smart Mind: การจัดกิจกรรมเสริมพลังใจแม่เลี้ยงเดี่ยว ผ่านระบบพี่เลี้ยง (Coaching) และกระบวนการเสริมพลัง แลกเปลี่ยนเรียนรู้แบบกลุ่มเพื่อน (Peer Group Support) 2) Smart Knowledge: การให้ความรู้ที่จำเป็นในการดำรงชีวิตและการดูแลบุตร เป็นการเรียนรู้ผ่านระบบออนไลน์ และการให้ความรู้ผ่านระบบศูนย์เรียนรู้ (Learning Center) 3) Smart Job: การฝึกอาชีพและส่งเสริมให้เกิดการมีรายได้แบบครบวงจร และ 4) Smart Community: การสร้างเครือข่ายแม่เลี้ยงเดี่ยว พร้อมสร้างสภาพแวดล้อมชุมชนที่เป็นมิตรกับครอบครัวเลี้ยงเดี่ยว
วันจันทร์ที่ 3 มกราคม 2565
​นายกรัฐมนตรีมอบมหาดไทยกำชับท้องถิ่นดูแลขยะ ATK ที่เพิ่มขึ้นมากช่วงเทศกาลปีใหม่ ย้ำกำจัดให้ถูกวิธีไม่ให้เป็นแหล่งแพร่เชื้อ ด้านสาธารณสุขร่วมคมนาคมเปิดบริการตรวจคัดกรองฟรีที่หมอชิต-หัวลำโพงวันที่ 1-3 ม.ค.
​นายกรัฐมนตรีมอบมหาดไทยกำชับท้องถิ่นดูแลขยะ ATK ที่เพิ่มขึ้นมากช่วงเทศกาลปีใหม่ ย้ำกำจัดให้ถูกวิธีไม่ให้เป็นแหล่งแพร่เชื้อ ด้านสาธารณสุขร่วมคมนาคมเปิดบริการตรวจคัดกรองฟรีที่หมอชิต-หัวลำโพงวันที่ 1-3 ม.ค.ให้ประชาชนกลับเข้าทำงานอย่างปลอดภัย
วันที่ 3 ม.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในช่วงเทศกาลปีใหม่ที่ประชาชนออกเดินทางท่องเที่ยว กลับไปเยี่ยมภูมิลำเนา ตลอดจนมีการกิจกรรมที่รวมกลุ่ม ได้มีการใช้ชุดตรวจ Antigen Test Kit (ATK) ในการคัดกรองซึ่งทำให้เกิดขยะจาก ATK รวมถึงขยะจากอุปกรณ์ป้องกันโรค เช่นหน้ากากอนามัยเพิ่มขึ้นมาก
ในกรณีนี้ พล.อ.ประยุทธ์ จันทร์โอชา นายกรัฐมนตรีและรมว.กลาโหมได้มีข้อสั่งการในการประชุมร่วมกับหน่วยงานที่เกี่ยวข้องตั้งแต่ก่อนเทศกาลปีใหม่ให้ทุกหน่วยเตรียมการดูแลขยะติดเชื้อที่จะเพิ่มขึ้น โดยให้กระทรวงมหาดไทยกำชับหน่วยงานท้องถิ่นดูแลเรื่องของการจัดเก็บและทำลายขยะติดเชื้อให้ถูกวิธี ตามข้อแนะนำของทั้งกระทรวงสาธารณสุข และกระทรวงทรัพยากรธรรมชาติและสิ่งแวดล้อม
“ทั้งในช่วงเทศกาลปีใหม่ และช่วงประชาชนเดินทางกลับเข้าทำงานหลังสิ้นสุดเทศกาลจะต้องมีการตรวจคัดกรองและมีขยะติดเชื้อเพิ่มขึ้นจำนวนมาก รัฐบาลได้เตรียมการสำหรับเรื่องนี้โดยนายกรัฐมนตรีให้กระทรวงมหาดไทยกำชับท้องถิ่นซึ่งดูแลจัดการขยะในพื้นที่ ให้มีการจัดเก็บและทำลายให้ถูกวิธี ไม่ให้กลายเป็นแหล่งแพร่ระบาดในชุมชน” น.ส.ไตรศุลี กล่าว
น.ส.ไตรศุลี กล่าวว่า สำหรับการคัดกรองประชาชนที่เดินทางกลับเข้ากรุงเทพฯนั้น รัฐบาลโดยกระทรวงสาธารณสุขและกระทรวงคมนาคม ได้อำนวยกความสะดวกโดยการจัดบริการตรวจคัดกรองด้วยชุดตรวจ ATK โดยไม่เสียค่าใช้จ่าย ณ สถานีขนส่งหมอชิตและ สถานีหัวลำโพง ระหว่างวันที่ 1- 3 ม.ค.2565
สำหรับขั้นตอนรับบริการ ประชาชนลงทะเบียนผ่าน QR Code ICN Tracking มาจากบ้าน หรือวอล์คอิน ยื่นบัตรประชาชน รับรหัสลงทะเบียน 4 หลัก เพื่อรับอุปกรณ์ตรวจจากเจ้าหน้าที่ เข้ารับการตรวจที่รถเก็บตัวอย่างชีวนิรภัย รับทราบผลตรวจผ่านช่องทางออนไลน์ ซึ่งกรณีตรวจพบผลบวก ทีมกรมควบคุมโรคจะให้คำปรึกษาและตรวจซ้ำด้วยวิธี RT-PCR พร้อมส่งต่อเพื่อเข้าสู่กระบวนการรักษาต่อไป
..................
วันพฤหัสบดีที่ 10 กุมภาพันธ์ 2565
เร่งตรวจสอบลักลอบเล่นพนันออนไลน์ หากพบการกระทำผิดให้ดำเนินคดีโดยเด็ดขาด
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ห่วงใยกรณีมีการลักลอบเล่นพนันออนไลน์ ซึ่งปรับเปลี่ยนรูปแบบวิธีการเล่นที่แยบยล แปลกใหม่ขึ้น เพื่อหลีกเลี่ยงการจับกุมของเจ้าหน้าที่ตำรวจ
.
พร้อมกำชับสำนักงานตำรวจแห่งชาติ (สตช.) ฝ่ายปกครอง กระทรวงดิจิทัลเพื่อเศรษฐกิจและสังคม (ดีอีเอส) และหน่วยงานที่เกี่ยวข้อง ตรวจสอบการลักลอบเปิดโต๊ะพนันในพื้นที่ต่าง ๆ รวมถึงการพนันออนไลน์อย่างเข้มงวดยิ่งขึ้น หากพบการกระทำความผิด ให้ดำเนินคดีตามกฎหมายอย่างเคร่งครัด
.
ฝากเตือนประชาชนช่วยกันเป็นหูเป็นตา ดูแลบุคคลในครอบครัวที่มีพฤติกรรมเกี่ยวข้องกับการเล่นการพนัน โดยเฉพาะในช่วงนี้ที่เด็กนักเรียนเรียนออนไลน์ ที่อาจถูกชักจูงเข้าไปเกี่ยวข้องกับการพนันได้ง่ายกว่าเดิม
.
หากพบการลักลอบเปิดโต๊ะพนัน แหล่งพนันออนไลน์ สามารถแจ้งข้อมูลได้ที่ ศูนย์ PCT 081-8663000 หรือสายด่วน บช.สอท. 1441 รวมถึงสายด่วน 1111 และเจ้าหน้าที่ตำรวจในพื้นที่ได้ทันที
#ไทยคู่ฟ้า#ร่วมต้านโควิด19
-------------------
วันเสาร์ที่ 16 กรกฎาคม 2565
สำนักงานสลาก ฯ เตรียมเปิดจำหน่าย "สลากดิจิทัล" งวดประจำวันที่ 1 ส.ค.2565 จำนวน 7.1 ล้านใบ งวดที่ 4 ผ่านแอป "เป๋าตัง" พร้อมเตือน ปชช. ให้ซื้อสลากดิจิทัลผ่านแอปเป๋าตังเท่านั้น
สำนักงานสลากฯ พร้อมเปิดจำหน่ายสลากดิจิทัล งวดที่ 4 ผ่านแอพพลิเคชันเป๋าตัง ตั้งแต่ 6 โมงเช้า ของวันที่ 17 ก.ค.65 เป็นต้นไป โดยงวดนี้จะมีสลากจำหน่ายเพิ่มเป็น 7,167,500 ใบ เพิ่มจากเดิมที่มี 5.1 ล้านใบ
นายลวรณ แสงสนิท ประธานกรรมการสลากกินแบ่งรัฐบาล เปิดเผยว่า สำนักงานสลากฯ พร้อมเปิดจำหน่ายสลากดิจิทัล งวดที่ 4 ผ่านแอพพลิเคชันเป๋าตัง ตั้งแต่ 6 โมงเช้า ของวันที่ 17 ก.ค.65 เป็นต้นไป โดยงวดนี้จะมีสลากจำหน่ายเพิ่มเป็น 7,167,500 ใบ เพิ่มจากเดิมที่มี 5.1 ล้านใบ เพื่อให้สอดคล้องกับปริมาณความต้องการสลากของผู้ซื้อ หลังจากงวดที่ผ่านมามีการจำหน่ายหมดไวกว่าที่คาด โดยใช้เวลาไม่ถึง 2 วัน
ทั้งนี้ ในการพิจารณาเพิ่มจำนวนสลากดิจิทัลในอนาคต คณะกรรมการสลากฯ ได้พิจารณาอย่างรอบคอบ โดยนำผลตอบรับด้านต่างๆ มาพิจารณาร่วมกันในทุกมิติ ทั้งฝั่งคนซื้อและคนขาย รวมถึงจะทยอยเพิ่มสลากทีละน้อย 1-2 ล้านใบ ไม่ได้เพิ่มครั้งเดียวเป็นปริมาณมาก เพื่อให้ผู้ค้าสลากระบบเดิมมีเวลาปรับตัวและสามารถวางแผนการจำหน่ายสลากได้อย่างถูกต้อง ที่สำคัญจะต้องรักษาความสมดุลระหว่างผู้ค้าในระบบเก่าและระบบดิจิทัลให้อยู่ร่วมกันได้
“การจำหน่ายสลากที่ผ่านมามีผลตอบรับเป็นไปด้วยดี โดยประชาชนกว่า 1 ล้านคน สามารถเข้าถึงซื้อสลากตัวเลขที่ต้องการได้ในราคา 80 บาทได้จริง อีกทั้งยังมีความสะดวก ความปลอดภัย เพราะสลากที่ซื้อทุกใบจะมีการบันทึกข้อมูลไว้ในแอพฯ สามารถขึ้นรางวัลได้ทันที ไม่ยุ่งยาก โดยสามารถเลือกซื้อได้ทุกวัน ตั้งแต่ 6 โมงเช้า ถึง 5 ทุ่ม ยกเว้นวันออกรางวัลจะซื้อได้ถึง 14.00 น. ซึ่งซื้อได้แบบไม่จำกัด ทุกเลข ทุกใบในราคา 80 บาท”
ส่วนกรณีที่ตั้งข้อสังเกตว่า สลากดิจิทัลขายหมดไวเพราะมีนายทุนกว้านซื้อไปขายต่อทำกำไรนั้น นายลวรณกล่าวว่า จากการติดตามข้อมูล พบว่าปริมาณการซื้อสลากดิจิทัลยังเคลื่อนไหวเป็นปกติ โดยสลาก5 ล้านใบ มีผู้ซื้อประมาณ 9 แสนคน เฉลี่ยแล้วคนหนึ่งซื้อ 5-6 ใบเท่านั้น ไม่พบว่าใครซื้อมากขึ้น หรือซื้อกระจุกตัวแบบผิดสังเกต ที่สำคัญในการตรวจสอบตามโซเชียลมีเดียก็ไม่พบผู้ค้ารายใหญ่ขายสลากดิจิทัล มีเพียงรายย่อยโพสต์ขายเท่านั้น ซึ่งเจ้าหน้าที่ตำรวจก็ได้จับกุมดำเนินคดีไปเรียบร้อยแล้ว
ด้าน พ.ท.หนุน ศันสนาคม ผู้อำนวยการสำนักงานสลากกินแบ่งรัฐบาล กล่าวว่า ขอให้ประชาชนหลีกเลี่ยงการซื้อสิทธิสลากดิจิทัลต่อจากผู้อื่นอย่างเด็ดขาด เพราะในระบบการจำหน่ายสลากดิจิทัลจะบันทึกชื่อผู้ซื้อไว้อย่างชัดเจน สลากจึงเป็นกรรมสิทธิของผู้ซื้อที่เป็นเจ้าของบัญชีแอปเป๋าตังเท่านั้น ดังนั้นเมื่อถูกรางวัลเงินรางวัลจะโอนเข้าบัญชีผู้ซื้อ ไม่สามารถโอนสิทธิเปลี่ยนมือการขึ้นรางวัลไปให้บุคคลอื่นได้ หรือกรณีมารับสลากฯ ที่สำนักงานฯ ก็จะต้องใช้ชื่อผู้ซื้อยืนยันตัวตนในการมารับสลากฯ ดังนั้น ถ้าใครหลงเชื่อซื้อสลากดิจิทัลที่มีการนำมาประกาศขายต่อ หากถูกรางวัลอาจเกิดปัญหาตามได้
วันเสาร์ที่ 11 ธันวาคม 2564
บขส. ยืนยันกรณีแชร์ บ.ขนส่งเลิกจ้างที่สมุทปราการ ไม่เกี่ยวข้องกับ บขส.
บขส. ยังคงให้บริการตามปกติ เพื่ออำนวยความสะดวกในการเดินทางและการขนส่งสินค้าแก่ประชาชน
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม กล่าวว่า ตามที่มีสื่อออนไลน์เผยแพร่ข่าว โดยใช้หัวข้อข่าวว่า "ข่าวร้ายรับปีใหม่ บริษัทขนส่งแห่งหนึ่งในจังหวัดสมุทราปราการประกาศแจ้งปิดกิจการก่อนสิ้นปี" บขส. ขอแจ้งว่าข่าวดังกล่าวไม่เกี่ยวข้องกับ บขส.
โดย บขส. ยังคงให้บริการตามปกติ เพื่ออำนวยความสะดวกในการเดินทางและการขนส่งสินค้าแก่ประชาชนอย่างต่อเนื่อง เข้าสู่ปี 91 รวมทั้งมุ่งมั่นจะดำเนินกิจการเพื่อประโยชน์ของประชาชน ตามนโยบายกระทรวงคมนาคมต่อไป
วันอังคารที่ 8 กุมภาพันธ์ 2565
การทางพิเศษแห่งประเทศไทย ปรับแผนการปิดและเบี่ยงการจราจรด่านจตุโชติ ทางพิเศษฉลองรัช เพื่อติดตั้งอุปกรณ์และพัฒนาซอฟแวร์เชื่อมต่อระบบ M-Flow
...
การทางพิเศษแห่งประเทศไทย (กทพ.) กระทรวงคมนาคม ปรับปรุงกายภาพหน้าด่านเก็บค่าผ่านทางพิเศษ เพื่อรองรับระบบเก็บค่าผ่านทางพิเศษอัตโนมัติแบบไม่มีไม้กั้น Multi-Lane Free Flow (M-Flow) ในระยะที่ 1 บนทางพิเศษฉลองรัชที่เชื่อมต่อกับทางหลวงพิเศษหมายเลข 9 ของกรมทางหลวง จำนวน 3 ด่าน ได้แก่ ด่านฯ สุขาภิบาล 5-1 ด่านฯ สุขาภิบาล 5-2 และด่านฯ จตุโชติ ซึ่งปัจจุบันการดำเนินงานมีความก้าวหน้ากว่าแผนงานที่วางไว้
​กทพ. ได้ดำเนินการระบบเก็บค่าผ่านทางพิเศษอัตโนมัติแบบไม่มีไม้กั้นหรือ M-Flow ระยะที่ 1 บนทางพิเศษฉลองรัช จำนวน 3 ด่าน ได้แก่ ด่านฯ สุขาภิบาล 5-1 ด่านฯ สุขาภิบาล 5-2 และด่านฯ จตุโชติ ตามโครงการปรับปรุงกายภาพหน้าด่านเก็บค่าผ่านทางพิเศษเพื่อรองรับระบบ M-Flow โดยปิดและเบี่ยงการจราจรของช่องเก็บค่าผ่านทางตามแผนงาน เริ่มตั้งแต่วันที่ 10 มกราคม 2565 เป็นต้นมา ทั้งนี้ เพื่อเป็นการลดผลกระทบการจราจรบริเวณหน้าด่าน กทพ. จึงได้เร่งรัดผู้รับจ้างจนดำเนินงานได้เร็วกว่าแผนงานที่กำหนดทุกด่านฯ โดยด่านฯ สุขาภิบาล 5-1 ได้ดำเนินการแล้วเสร็จในเดือนมกราคม 2565 ส่วนด่านฯ จตุโชติ กทพ. ได้ปรับแผนการปิดและเบี่ยงการจราจรของช่องเก็บค่าผ่านทางเพื่ออำนวยความสะดวกแก่ผู้ใช้บริการทางพิเศษมากขึ้น ดังนี้
1. ปิดช่องที่ 5 และ 6 ตั้งแต่วันที่ 8 - 22 กุมภาพันธ์ 2565 (จากเดิมเริ่มปิดวันที่ 12 กุมภาพันธ์ 2565) ผู้ใช้บริการชำระค่าผ่านทางด้วยเงินสดใช้ช่องที่ 1 - 2 ผู้ใช้บริการด้วยบัตร Easy Pass ใช้ช่องที่ 3 - 4 - 7
2. ปิดช่องที่ 4 และ 5 ตั้งแต่วันที่ 23 กุมภาพันธ์ - 5 มีนาคม 2565 ผู้ใช้บริการชำระค่าผ่านทางด้วยเงินสดใช้ช่องที่ 1 - 2 ผู้ใช้บริการด้วยบัตร Easy Pass ใช้ช่องที่ 3 - 6 - 7
​นอกจากนี้ ในส่วนของงานติดตั้งอุปกรณ์ของระบบเก็บค่าผ่านทางพิเศษ M-Flow รวมทั้งงานพัฒนาซอฟต์แวร์และการเชื่อมต่อระบบ M-Flow กับ Single Platform System ของกรมทางหลวง มีความก้าวหน้าในการดำเนินงานที่ร้อยละ 86.00 (ข้อมูล ณ วันที่ 7 กุมภาพันธ์ 2565) ซึ่ง กทพ. ต้องขออภัยในความไม่สะดวก ทั้งนี้ ผู้ใช้บริการสามารถสอบถามรายละเอียดเพิ่มเติมได้ที่ ศูนย์บริการข้อมูลผู้ใช้ทางพิเศษ EXAT Call Center โทร 1543 ได้ตลอด 24 ชั่วโมง
วันพุธที่ 21 กรกฎาคม 2564
เปิดแล้ว รพ.สนาม ในหน่วยทหาร พร้อมรองรับผู้ป่วยโควิดกว่า 6 พันเตียง
....
มาแล้วครับ อีกหนึ่งแนวทางการรองรับผู้ป่วยโควิด-19 กลุ่มสีเขียว ตามข้อสั่งการของนายกรัฐมนตรีที่ให้ทุกเหล่าทัพระดมทรัพยากรและขยายขีดความสามารถในการจัดตั้ง รพ.สนาม เพื่อเสริมการทำงานของกระทรวงสาธารณสุข และ กทม.
.
ล่าสุด ได้มีการจัดตั้ง รพ.สนาม ในหน่วยทหารทั้งใน กทม. ปริมณฑล และอีก 24 จังหวัดทั่วประเทศ โดยเป็นอาคารที่แยกจากทหารและชุมชนในหน่วย ซึ่งสามารถรองรับผู้ป่วยได้ถึง 6,135 เตียง พร้อมจัดกำลังพล บุคลากรทางการแพทย์ทหารในการดูแลและนำผู้ป่วยเข้าสู่ระบบการรักษาต่อไป
.
นอกจากนี้ กระทรวงกลาโหมได้เตรียมการฝึกอบรมเจ้าหน้าที่เสนารักษ์ประจำหน่วยทหาร เพื่อเข้าสนับสนุน กทม. และจังหวัดพื้นที่สีแดงเข้ม ในการดูแลสถานที่แยกรักษาตัว หรือ Home Isolation อีกด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 6 กรกฎาคม 2564
"กระทรวงกลาโหม" และ "กระทรวงการอุดมศึกษาวิทยาศาสตร์ วิจัยและนวัตกรรม ลงนามเสริมความร่วมมือด้านวิจัยและพัฒนา" ดึงจุฬาฯ ร่วมนำร่องพัฒนาเทคโนโลยีเฝ้าตรวจชายแดนป้องลักลอบข้ามแดน
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ณัฐ อินทรเจริญ ปล.กห. และ ศาสตราจารย์ สิริฤกษ์ ทรงศิวิไล ปล.อว. ได้ร่วมลงนามในบันทึกความเข้าใจว่าด้วยความร่วมมือด้านการวิจัยและพัฒนาวิทยาศาสตร์และเทคโนโลยี เพื่อความมั่นคง
บันทึกความร่วมมือดังกล่าว แสดงถึงเจตจำนงร่วมของสองหน่วยงาน ในการเสริมสร้างความร่วมมือการวิจัยและพัฒนาเพื่อความมั่นคงในทุกมิติ ทั้งการพัฒนาระบบวิจัย งานมาตรฐาน โครงสร้างพื้นฐาน การถ่ายทอดความรู้ การพัฒนาบุคลากร รวมทั้งการสร้างเครือข่ายความร่วมมือด้านวิทยาศาสตร์และเทคโนโลยีเพื่อความมั่นคง ทั้งในและต่างประเทศ เพื่อขับเคลื่อนนำผลงานวิจัยและพัฒนาสู่การใช้ประโยชน์ร่วมกัน
โดย กห. และ อว. ได้ดำเนินความร่วมมือกันทันทีหลังลงนาม ภายใต้โครงการวิจัยและพัฒนาระบบเฝ้าตรวจแจ้งเตือนชายแดน โดยร่วมกับจุฬาลงกรณ์มหาวิทยาลัย ต่อยอดวิจัยและพัฒนาด้วยภูมิปัญญาไทย นำเทคโนโลยีและงานวิจัยที่มีอยู่มาต่อยอดบูรณาการจัดสร้างและพัฒนาระบบเฝ้าตรวจแจ้งเตือนชายแดนเชิงรุก ประกอบด้วย อากาศยานไร้คนขับโซล่าร์เซลพร้อมกล้อง รั้วไร้สาย กล้องเฝ้าตรวจและลาดตระเวนติดตั้ง AI บริเวณชายแดนและตามด่าน เรือลาดตระเวนไร้คนขับ รวมทั้งระบบสื่อสารความเร็วสูงเชื่อมโยงการประมวลผล เพื่อเพิ่มประสิทธิภาพการเฝ้าตรวจและป้องกันชายแดนทางบกยาว 5,656 กม.และทางน้ำที่ติดประเทศเพื่อนบ้าน จากปัญหาภัยยาเสพติด การค้าอาวุธสงครามและสิ่งผิดกฎหมาย รวมทั้งการลักลอบเข้าเมืองผิดกฎหมายและการค้ามนุษย์ ที่เป็นปัญหานำพาและแพร่กระจายโรคระบาดรุนแรงที่กำลังเกิดขึ้นในปัจจุบัน โดยจะเร่งทดลองนำร่องในพื้นที่ภาคตะวันออกและขยายผลพัฒนาสู่การใช้งานจริงให้ครอบคลุมทุกภาคโดยเร็ว
วันอังคารที่ 26 เมษายน 2565
ปลื้ม! WHO ยกไทยเป็นประเทศต้นแบบประเทศที่ 3 นำร่องจัดกิจกรรมการทบทวนการเตรียมความพร้อมฯ รับมือต่อการระบาดใหญ่โรคโควิด-19
.....
พลเอก ประยุทธ์ จันทร์โอชา นายกรัฐมนตรี แสดงความยินดีที่องค์การอนามัยโลก (WHO) ได้ยกย่องประเทศไทยเป็นประเทศต้นแบบประเทศที่ 3 นำร่องจัดกิจกรรมการทบทวนการเตรียมความพร้อม กรณีภาวะฉุกเฉินทางสาธารณสุขและสุขภาพถ้วนหน้า เพื่อรับมือต่อการระบาดใหญ่โรคโควิด-19
.
ทั้งนี้ ประเทศไทยจะนำประสบการณ์ต่าง ๆ เผยแพร่สู่สาธารณะในการประชุมสมัชชาอนามัยโลก 2565 เป็นการแลกเปลี่ยนประสบการณ์ แนวปฏิบัติที่ดี ซึ่งจะเป็นประโยชน์แก่ประเทศสมาชิก จนส่งผลให้เกิดการพัฒนาเครื่องมือและกลไกใหม่ รองรับวิกฤติด้านสาธารณสุขสำหรับใช้งานทั่วโลกในอนาคตอีกด้วย
.
อ่านเพิ่มเติม คลิกhttps://www.thaigov.go.th/news/contents/details/53909
#ไทยคู่ฟ้า#ร่วมต้านโควิด19
-------------------
วันศุกร์ที่ 29 เมษายน 2565
รมช.ประภัตร พาทีมเกษตรฯ บุกเมืองคาวบอย ประสานพ่อเมืองโคราชช่วยผลักดันโครงการ "สานฝันสร้างอาชีพ"
รมช.ประภัตร พาทีมเกษตรฯ บุกเมืองคาวบอย ประสานพ่อเมืองโคราชช่วยผลักดันโครงการ "สานฝันสร้างอาชีพ" พร้อมชวนเกษตรกรทำประกันภัยโคเนื้อ โคนม เป็นหลักประกันความเสี่ยง บรรเทาความเสียหายกรณีโคตาย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมและรับฟังปัญหาของเกษตร พร้อมชี้แจงโครงการ "สานฝันสร้างอาชีพ และยกระดับรายได้เกษตรกร" ณ โรงเรียนบ้านพลกรัง อำเภอเมืองนครราชสีมา จังหวัดนครราชสีมา โดยมีนายวิวัฒน์ ไชยชะอุ่ม ผู้อำนวยการกองส่งเสริมและพัฒนาการปศุสัตว์ กรมปศุสัตว์ ร่วมคณะ และมีนายวิเชียร จันทรโณทัย ผู้ว่าราชการจังหวัดนครราชสีมา พร้อมด้วยหัวหน้าส่วนราชการในพื้นที่ และผู้นำภาคประชาชน ตลอดจนเกษตรกรในพื้นที่ให้การต้อนรับ
สำหรับ อำเภอเมืองนครราชสีมานั้น เป็นอำเภอที่มีจำนวนประชากรมากที่สุดเป็นอันดับ 1 ของภาคตะวันออกเฉียงเหนือ จำนวน 466,848 คน โดยมีเกษตรกรผู้เลี้ยงสัตว์ 7,744 ราย มีปริมาณการเลี้ยงโคเนื้อ จำนวน 18,360 ตัว โคนม จำนวน 5,565 ตัว กระบือ จำนวน 2,785 ตัว สุกร จำนวน 11,611 ตัว ไก่พื้นเมือง จำนวน 350,310 ตัว แพะเนื้อ จำนวน 2,870 ตัว แพะนม จำนวน 1,358 ตัว ถือว่าเป็นอำเภอปศุสัตว์ที่สำคัญของประเทศไทย
"จังหวัดนครราชสีมา นับเป็นเมืองหลวงของการปศุสัตว์ ในพื้นที่ภาคตะวันออกเฉียงเหนือ มีการเลี้ยงสัตว์ที่หลากหลาย ดังนั้น การมาลงพื้นที่ในวันนี้ ได้นำโครงการ "สานฝันสร้างอาชีพ และยกระดับรายได้เกษตรกร" มาชี้แจงกับข้าราชการและเกษตรกรโดยขอความร่วมมือกับผู้ว่าราชการจังหวัดนครราชสีมา เร่งทำประชาสัมพันธ์โครงการ และสนับสนุนเกษตรกรเข้าร่วมโครงการ ซึ่งโครงการดังกล่าว จะเน้นการส่งเสริมอาชีพที่เหมาะสมให้กับเกษตรกร สร้างรายได้ให้กับเกษตรกรในระยะเวลา ไม่เกิน 6 เดือน และสามารถต่อยอดเป็นอาชีพที่มั่นคงต่อไปได้ในอนาคต โดยร่วมกับธนาคารเพื่อการเกษตรและสหกรณ์การเกษตร (ธ.ก.ส.) ซึ่งได้รับอนุมัติงบจากรัฐบาล 30,000 ล้านบาท เพื่อเป็นสินเชื่อสำหรับใช้ในการประกอบอาชีพการเกษตร หรืออาชีพนอกภาคเกษตร หรือการลงทุนค้าขาย เพื่อเสริมรายได้ในครัวเรือน โดยเน้นอาชีพที่มีตลาดรองรับชัดเจน " รมช.ประภัตร กล่าว
นอกจากนี้ ยังได้มีการเเนะนำโครงการประกันภัยโคเนื้อและโคนม ให้กับเกษตรกร เพื่อเป็นการป้องกันความเสี่ยง ช่วยบรรเทาความเสียหายของเกษตรกรผู้เลี้ยงโค อันเนื่องมาจากการตายของโค ไม่ว่าจะเกิดจากการเจ็บป่วยหรืออุบัติเหตุ ให้สามารถพยุงตัวได้และมีทุนเหลือเพียงพอต่อการเริ่มต้นใหม่ สำหรับโคเนื้อ จ่ายค่าประกันที่ 400 บาท คุ้มครอง 6 เดือน หากมีการตายทุกกรณี ประกันจะจ่ายเงินชดเชยให้กับเกษตรกร 30,000 บาท/ตัว และโคนม จ่ายค่าประกัน 810 บาท คุ้มครอง 1 ปี หากมีการตายทุกกรณี ประกันจะจ่ายเงินชดเชยให้กับเกษตรกร 30,000 บาท/ตัว เกษตรกรที่สนใจ สามารถสอบถามรายละเอียด และซื้อกรมธรรม์ได้ที่ธนาคาร ธกส. ทุกสาขา
วันพุธที่ 23 มีนาคม 2565
แรงงานนอกระบบกลุ่มแท็กซี่ วินมอไซค์ หาบเร่แผงลอย ปลื้ม!! นายกตู่ ช่วยค่าครองชีพ
แรงงานนอกระบบกลุ่มแท็กซี่ วินมอไซค์ หาบเร่แผงลอย ปลื้ม!! นายกตู่ ช่วยค่าครองชีพ
เมื่อวันที่23มีนาคม2565นายสุชาติชมกลิ่นรัฐมนตรีว่าการกระทรวงแรงงานเปิดเผยว่าที่ประชุมคณะรัฐมนตรี(ครม.)เมื่อวานนี้(22มี.ค.65)ได้ออกมาตรการช่วยเหลือประชาชนจากสถานการณ์ความผันผวนของราคาพลังงานกรณีสถานการณ์ความขัดแย้งระหว่างยูเครนและรัสเซียจนส่งผลกระทบต้นทุนการผลิตสินค้าการขนส่งและบริการต่างๆทำให้ประชาชนได้รับความเดือดร้อนจากค่าครองชีพที่ปรับตัวสูงขึ้นในเรื่องนี้นั้นท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและกระทรวงแรงงานภายใต้การกำกับดูแลของท่านพล.อ.ประวิตรวงษ์สุวรรณรองนายกรัฐมนตรีได้ให้ความห่วงใยกับพี่น้องแรงงานทั้งในและนอกระบบ
นายสุชาติกล่าวต่อว่าปัจจุบันกระทรวงแรงงานดูแลแรงงานนอกระบบที่มีอยู่เกือบ20ล้านคนมีทั้งผู้ขับรถแท็กซี่มอเตอร์ไซค์รับจ้างหาบเร่แผงลอยและผู้ประกอบอาชีพอิสระซึ่งจากมติครม.ดังกล่าวทำให้แรงงานนอกระบบกลุ่มนี้ได้รับประโยชน์เพื่อช่วยบรรเทาความเดือดร้อนแบ่งเบาภาระค่าใช้จ่ายในชีวิตประจำวันที่รัฐบาลช่วยเหลือค่าก๊าซหุงต้มค่าไฟฟ้าตรึงราคาน้ำมันแก่ผู้ขับขี่จักรยานยนต์รับจ้างแท็กซี่ผู้ค้าหาบเร่แผงลอยเป็นเวลา3เดือนตั้งแต่เดือนพฤษภาคม-กรกฎาคม2565โดยเฉพาะมอเตอร์ไซค์รับจ้างในระบบที่มีอยู่157,000คันในแต่ละวันมีประชาชนใช้บริการคันละประมาณ20คนเท่ากับว่าเราสามารถควบคุมราคาค่าโดยสารนั่งมอเตอร์ไซค์ให้แก่ประชาชนได้วันละ3.1ล้านคนโดยการควบคุมราคาไม่ให้มอเตอร์ไซค์ขึ้นค่าโดยสารทำให้ประชาชนได้รับประโยชน์จำนวน3.1ล้านคนต่อวัน
ขณะที่นายสันติปฏิภาณรัตน์เลขาสมาคมผู้ขับขี่รถจักรยานยนต์รับจ้างแห่งประเทศไทยกล่าวว่าปัจจุบันเรามีผู้ขับขี่รถจักรยานยนต์รับจ้างที่ขึ้นทะเบียนไว้กับกรมการขนส่งทางบกจำนวน157,000คนซึ่งเป็นผู้ที่ได้รับประโยชน์ในครั้งนี้ทุกคนรู้สึกดีใจและฝากขอบคุณท่านนายกฯเนื่องจากตลอดระยะเวลาหลายปีที่ผ่านมาเราไม่เคยได้รับการช่วยเหลือในเรื่องราคาพลังงานแม้เราเป็นกลุ่มแรกๆที่ได้รับผลกระทบแต่เราก็ไม่ได้ขอปรับขึ้นราคาวันนี้มีรัฐบาลเข้ามาช่วยเหลือเราดีใจแม้เงินจะไม่มากแต่อย่างน้อยทำให้เห็นว่ารัฐบาลมีความจริงใจในการแก้ปัญหาต้องขอบคุณท่านรัฐมนตรีสุชาติชมกลิ่นที่ท่านเป็นหัวใจสำคัญในการนำปัญหาความเดือดร้อนของพวกเราสะท้อนไปยังรัฐบาลจึงเป็นที่มาที่ก่อนหน้านี้พวกเราได้รับการเยียวยาทั้งได้รับถุงยังชีพข้าวกล่องช่วยผลักดันพ.ร.บ.คุ้มครองแรงงานนอกระบบรวมถึงครั้งนี้ด้วย
นายอนุวัตรยาวุฒิสมาคมแท็กซี่ยานยนต์ไฟฟ้ากล่าวว่าปัจจุบันรถแท็กซี่ทั้งเช่าซื้อและเช่าขับมีอยู่ประมาณ80,000คันนโยบายลดค่าครองชีพในครั้งนี้ถือว่ารัฐบาลทำได้ดีต้องขอชื่นชมท่านนายกฯที่ท่านตั้งใจจริงในการแก้ไขปัญหาเพราะการเยียวยาแต่ละโครงการจำเป็นจะต้องใช้งบประมาณเป็นจำนวนมากซึ่งที่ผ่านมาท่านช่วยเหลือมาหลายๆเรื่องรวมทั้งท่านรัฐมนตรีสุชาติชมกลิ่นท่านก็ช่วยเหลือซึ่งไม่ใช่แรงงานเพียงกลุ่มเดียวแต่ท่านช่วยเหลือแรงงานทุกกลุ่มทั้งแรงงานในระบบและแรงงานนอกระบบซึ่งท่านตั้งใจทำงานมาตลอดโดยเฉพาะในช่วงโควิด-19ที่เราได้รับการเยียวยา
+++++++++++++++++++
กองเผยแพร่และประชาสัมพันธ์
23มีนาคม2565
วันจันทร์ที่ 23 พฤษภาคม 2565
​คณะผู้บริหารกระทรวงอุตสาหกรรม เยี่ยมชมกระบวนการผลิต บริษัท เดอะ บอร์ด แฟคทอรี่ จำกัด
​คณะผู้บริหารกระทรวงอุตสาหกรรม เยี่ยมชมกระบวนการผลิต บริษัท เดอะ บอร์ด แฟคทอรี่ จำกัด
คณะผู้บริหารกระทรวงอุตสาหกรรม เยี่ยมชมกระบวนการผลิต บริษัท เดอะ บอร์ด แฟคทอรี่ จำกัด
พังงา - วันนี้ (20 พฤษภาคม 2565) เวลา 15.00 น. นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย นายสุรพล ชามาตย์ รองปลัดกระทรวงอุตสาหกรรม นายสกล จุลาภา รองอธิบดีกรมอุตสาหกรรมพื้นฐานและการเหมืองแร่ นายธีระ แก้วพิมล อุตสาหกรรมจังหวัดพังงา และคณะผู้บริหารกระทรวงอุตสาหกรรม เยี่ยมชมการดำเนินงาน บริษัท เดอะ บอร์ด แฟคทอรี่ จำกัด โดยมี นายเอกนรินทร์ โยติภัย ผู้จัดการโรงงาน ให้การต้อนรับ ณ บริษัท เดอะ บอร์ด แฟคทอรี่ ตำบลคึกคัก อำเภอตะกั่วป่า จังหวัดพังงา
The Board Factory ก่อตั้งโดย Mr. Martin Janke ซึ่งถือเป็นโรงงานกระดานโต้คลื่นที่ใกล้ทะเลที่สุดในโลก ด้วยกำลังการผลิต 15 บอร์ดต่อวัน โดย The Board Factory ผลิตกระดานโต้คลื่น 2 แบรนด์ คือ Suns กับ SUNOVA ซึ่งผลิตจากโรงงานเดียวกัน รุ่นหนึ่งเหมาะกับมือใหม่ Entry-level ใช้งานสนุกในราคาที่จับต้องได้สำหรับทุกคน ขณะที่อีกรุ่นอย่าง SUNOVA เป็นผลิตภัณฑ์เน้นความสวยงามและเทคโนโลยีเพื่อศักยภาพสูงสุด ผลิตภัณฑ์จาก The Board Factory มีหัวใจหลักอยู่ 4 ข้อ คือ สมรรถนะ (Performance) ความทนทาน (Durable) น้ำหนักเบา (Light Weight) เทคโนโลยีและการผลิตที่ดี (Good Technology and Manufacturing Method) ทำให้กระดานโต้คลื่นที่ส่งออกไปจากที่นี่ มีความแตกต่างจากแบรนด์อื่น
สำหรับที่ The Board Factory มีแนวทางเฉพาะเป็นของตัวเอง เพื่อตอบโจทย์ความยั่งยืน ทั้งในกระบวนการผลิต ไปจนถึงการใช้งานของผู้บริโภค ได้แก่ วัสดุที่ใช้ การเลือกหุ้มบอร์ด SUNOVA ด้วยไม้ ซึ่งมากกว่าเรื่องความสวยงาม คือมีน้ำหนักเบา เป็นวัสดุที่เมื่อหมดอายุการใช้งานก็ย่อยสลายได้ ด้านเทคโนโลยีและความใส่ใจในขั้นตอนการผลิตต้องดีเยี่ยม บอร์ดมีความแข็งแรง ทำให้เกิดระยะเวลาในการใช้งานเพิ่มมากขึ้น นอกจากนี้ ในอนาคตยังมีแผนการติดตั้งแผงโซลาร์เซลล์บนหลังคาโรงงาน เพื่อนำพลังงานไฟฟ้าที่ได้มาใช้ผลิตเซิร์ฟบอร์ดในเวลากลางวัน สลับใช้ไฟฟ้ารูปแบบปกติในเวลากลางคืน ซึ่งจะช่วยประหยัดพลังงานให้กับโลก และทำให้การผลิตยั่งยืนขึ้นด้วยพลังงานสะอาดจากธรรมชาติอีกด้วย
วันศุกร์ที่ 25 มีนาคม 2565
กบข. ยกระดับการให้บริการ ตามแนวทางรัฐบาลดิจิทัล พัฒนา “เครื่องมือวางแผนการเงิน” หวังช่วยสมาชิกวางแผนเงินตามเป้าหมาย
กบข. ยกระดับการให้คำปรึกษาการเงิน ด้วยการพัฒนาโปรแกรม “เครื่องมือวางแผนการเงิน” ให้สมาชิกสามารถเลือกใช้บริการ เพื่อวางแผนการเงินตามเป้าหมายที่ตั้งไว้ พร้อมชูการทำงานตามแนวทางรัฐบาลดิจิทัล
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า กบข. ได้มีการพัฒนา “เครื่องมือวางแผนการเงิน” ซึ่งเป็นโปรแกรมที่จะช่วยวางแผนการเงินครอบคลุมทุกด้านทั้งการบริหารรายรับรายจ่าย การออมเงิน การลงทุน การจัดการหนี้ วางแผนภาษี ประกันชีวิตและประกันสุขภาพ เพื่อตอบโจทย์ทุกความต้องการด้านการเงินของสมาชิก
โดยเครื่องมือวางแผนการเงิน จะมีหัวข้อช่วยวิเคราะห์การเงินของสมาชิก 5 หัวข้อ คือ 1.ตรวจสุขภาพทางการเงิน ช่วยประเมินสถานะทางการเงินของสมาชิกในปัจจุบันว่ามีความมั่งคั่งมากน้อยเพียงใด โดยจะเป็นการเปรียบเทียบระหว่างทรัพย์สินกับหนี้สินให้อัตโนมัติ 2.วางแผนการลงทุนตามเป้าหมาย ช่วยทำให้รู้ว่าควรออมเงินหรือลงทุนอย่างไรให้ได้ตามเป้าหมายและตามระยะเวลาที่ต้องการ 3.วางแผนสินเชื่อและจัดการหนี้ เป็นเครื่องมือที่ช่วยประเมินความสามารถในการขอสินเชื่อ และช่วยในการบริหารจัดการหนี้ ด้วยการทบทวนหนี้ทั้งหมด พร้อมแนะนำการลดภาระหนี้อย่างเหมาะสม 4.วางแผนภาษี เป็นการเตรียมการเพื่อชำระภาษีให้ถูกต้อง ครบถ้วน และเตรียมใช้สิทธิประโยชน์ทางภาษีต่าง ๆ ที่กฎหมายกำหนดไว้ไปใช้ลดหย่อนภาษีเงินได้ประจำปี เพื่อช่วยประหยัดภาษีที่ต้องชำระให้น้อยลง โดยไม่เสียภาษีมากจนเกินไป และ 5.วางแผนประกันชีวิต ช่วยประเมินได้ว่าควรทำประกันชีวิต หรือประกันสุขภาพที่ตอบโจทย์ตามที่ต้องการ ทุนประกันที่เหมาะสม เพื่อเตรียมพร้อมรับมือกับเหตุการณ์คาดฝัน
ดร. ศรีกัญญา กล่าวเพิ่มเติมว่า เครื่องมือวางแผนการเงิน เป็นโปรแกรมที่ถูกพัฒนามาจากการให้คำปรึกษาแก่สมาชิกของศูนย์ให้คำปรึกษาทางการเงิน กบข. (GPF Financial Assistant Center) ซึ่งถือเป็นการยกระดับการให้บริการตามแนวทางรัฐบาลดิจิทัล ที่ กบข. ได้พัฒนาต่อยอดการให้บริการสมาชิกผ่านช่องทางดิจิทัล เพื่อช่วยอำนวยความสะดวกและเพิ่มประสิทธิภาพการให้บริการสมาชิกตั้งแต่วันที่เข้ารับราชการ จนถึงวันที่เกษียณอายุราชการหรือพ้นสมาชิกภาพ
ทั้งนี้ สมาชิกสามารถ เข้าใช้บริการ “เครื่องมือวางแผนการเงิน” ได้ 3 ช่องทาง ได้แก่ 1. LINE กบข. @gpfcommunity 2. แอป กบข. My GPF Application และ 3. My GPF Website สอบถามข้อมูลเพิ่มเติมได้ที่ Contact Center โทร. 1179 Facebook กบข. หรือ Line กบข. @gpfcommunity
วันอาทิตย์ที่ 8 สิงหาคม 2564
นายกรัฐมนตรีขอบคุณทีมแพทย์ชนบท 38 ทีม เร่งคัดกรองเชิงรุกในพื้นที่กทม. ระหว่าง 4-10 สิงหาคม ลดการแพร่ระบาดไวรัสโควิด -19
นายกรัฐมนตรีขอบคุณทีมแพทย์ชนบท 38 ทีม เร่งคัดกรองเชิงรุกในพื้นที่กทม. ระหว่าง 4-10 สิงหาคม ลดการแพร่ระบาดไวรัสโควิด -19
วันนี้ 8 ส.ค. 64 นายอนุชา บูรพชัยศรี โฆษกประจำสำนักนายกรัฐมนตี เปิดเผยว่า พลเอกประยุทธ์ จันทร์โอชา นายกรัฐมนตรี ชื่นชมทีมแพทย์ชนบท 38 ทีมจากทั่วประเทศ ร่วมดำเนินการเชิงรุกในพื้นที่ กทม.  ตามแนวทางของศบค. และกระทรวงสาธารณสุข  คีอเร่งตรวจหาเชื้อ เพื่อคัดแยกผู้ป่วยออกให้เร็วที่สุด ซึ่งผู้ติดเชื้อที่ไม่มีอาการหรือมีอาการเพียงเล็กน้อย จะถูกจัดระบบการดูแลรักษาที่บ้าน (Home Isolation) และที่ชุมชน (Community Isolation) พร้อมจ่ายยาฟ้าทะลายโจรหรือยาฟาวิพิราเวียร์ (Favipiravir) ช่วยลดการแพร่ระบาด ทำให้สามารถควบคุมสถานการณ์การแพร่ระบาดไวรัสโควิด-19 ในพื้นที่กรุงเทพมีประสิทธิภาพมากขึ้น
ทั้งนี้ ทีมแพทย์ชนบท 38 ทีมจากทั่วประเทศ ประกอบด้วย ภาคเหนือ 6 ทีม ภาคกลาง 10 ทีม ภาคตะวันออก 2 ทีม ภาคตะวันออกเฉียงเหนือ 12 ทีม และภาคใต้ 8 ทีม เดินหน้าตรวจเชิงรุกในพื้นที่ กทม. ระหว่างวันที่ 4-10 สิงหาคมนี้   โดยในวันที่ 4 ส.ค. ตรวจ ATK ไป 14,715 คน พบติดเชื้อ 1,992 คน (13.5%)  วันที่ 5 ส.ค  ตรวจ ATK ไป 15,692 คน สะสม ณ วันที่ 5 ส.ค. ตรวจคัดกรองแล้ว จำนวน 30,407 คน พบติดเชื้อ 3,298 คน (10.8%) และได้มีการจ่ายยาฟาวิฟิราเวียร์ไป 66,700 เม็ด ทั้งนี้ มีเป้าหมายคัดกรองผู้ป่วย จำนวน  250,000  ราย  และตั้งแต่วันที่ 6 ส.ค. ที่ผ่านมา ยังได้ให้บริการฉีดวัคซีนโควิด-19 ในกลุ่มผู้สูงอายุและผู้มีโรคเรื้อรังเพื่อให้บริการครบวงจรด้วย
"ท่านนายกรัฐมนตรีแสดงความชื่นชมความเสียสละและอุทิศตนของทีมแพทย์ชนบทที่เข้ามาสนับสนุนการควบคุมการแพร่ระบาดโควิด-19 ในพื้นที่กรุงเทพมหานคร ร่วมกับกระทรวงสาธารณสุข สำนักงานหลักประกันสุขภาพแห่งชาติ (สปสช.)  กรุงเทพมหานคร รวมทั้งทีมอาสาจากภาคประชาชน ซึ่งมั่นใจว่า ความสามัคคีของคนไทย จะเป็นพลังของชาติ ให้ไทยสามารถฝ่าวิกฤตโควิด-19 ครั้งนี้ไปได้" นายอนุชา ฯ  กล่าว
......
วันพฤหัสบดีที่ 12 สิงหาคม 2564
รมว.เฮ้ง ส่งทีมคณะที่ปรึกษา มอบถุงยังชีพแก่สมาคมแท็กซี่ 4 แห่ง บรรเทาความเดือดร้อนจากโควิด-19
รัฐมนตรีว่าการกระทรวงแรงงาน มอบหมายให้ คณะที่ปรึกษารัฐมนตรีว่าการกระทรวงแรงงาน มอบถุงยังชีพแก่สมาคมแท็กซี่ 4 แห่ง บรรเทาความเดือดร้อนจากโควิด-19
เมื่อวันที่ 12 สิงหาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ ดร.จำลอง ช่วยรอด คณะที่ปรึกษารัฐมนตรีว่าการกระทรวงแรงงาน ลงพื้นที่มอบถุงยังชีพ จำนวน 3,000 ชุด แก่สมาคมแท็กซี่ 4 สมาคม ประกอบด้วย สมาคมประสานงานรถรับจ้างสุวรรณภูมิ สมาคมแท็กซี่สาธารณะไทย สมาคมแท็กซี่ยานยนต์ไฟฟ้า และสมาคมผู้ขับรถแท็กซี่สาธารณะ เพื่อให้แต่ละสมาคมนำไปส่งมอบช่วยเหลือครอบครัวคนขับรถแท็กซี่ที่ได้รับผลกระทบจากสถานการณ์การแพร่ระบาดของโควิด-19 โดยมี นายนันทชัย ปัญญาสุรฤทธิ์ รองอธิบดีกรมการจัดหางาน เจ้าหน้าที่กระทรวงแรงงาน เจ้าหน้าที่การท่าอากาศยานสุวรรณภูมิ​ เป็นตัวแทนมอบในครั้งนี้ด้วย
ดร.จำลอง กล่าวว่า ในวันนี้ กระทรวงแรงงาน ภายใต้การนำของท่านสุชาติ ชมกลิ่น รมว.แรงงาน ได้เห็นความยากลำบากและความเดือดร้อนของพี่น้องผู้ใช้แรงงานจากผลกระทบโควิด-19 จึงมอบหมายให้ผมลงพื้นที่มายังสมาคมแท็กซี่ทั้ง 4 แห่ง เพื่อมอบถุงยังชีพจำนวน 3,000 ชุด ร่วมเป็นส่วนหนึ่งเดินเคียงข้างสังคมให้รอดพ้นสถานการณ์นี้ไปด้วยกัน และบรรเทาความเดือดร้อนของครอบครัวคนขับรถแท็กซี่ที่ได้รับผลกระทบจากการแพร่ระบาดของโควิด-19 ตามเจตนารมณ์ของรัฐบาลที่จะไม่ทิ้งใครไว้ข้างหลัง
“ผู้ที่มารับถุงยังชีพต่างกล่าวขอบพระคุณท่านพล.อ.ประยุทธ์ จันทร์โอชา นายกรัฐมนตรี และ ท่านรัฐมนตรีว่าการกระทรวงแรงงาน นายสุชาติ ชมกลิ่น ที่มอบข้าวสาร 3,000 ถุง บะหมี่กึ่งสำเร็จรูป ปลากระป๋อง หน้ากากอนามัย ให้กับสมาชิกสมาคมแท๊กซี่ทั้ง 4 สมาคม จุดหลักที่สุวรรณภูมิ​ หลักสี่ บางเขน และด้านฝั่งธน แต่ก็ยังไม่เพียงพอกับความต้องการของสมาชิกที่มารอรับ คณะกรรมการบริหารทั้ง 4 สมาคมจึงขอเพิ่มเติมอีก 3,000 ชุด ตามที่ได้ขอไป 6,000 ชุดเพื่อที่จะแจกให้กับสมาชิกที่วิ่งรถช่วงบ่ายต่อไป ดร.จำลอง กล่าวในท้ายสุด
วันเสาร์ที่ 31 กรกฎาคม 2564
ดีอีเอส เตือนหยุดปล่อยข่าวปลอม ทหารเข้าควบคุมตัวนายกฯ เพื่อให้กองทัพบกเตรียมทำการรัฐประหารย้ำเป็นการสร้างเรื่องเท็จหวังให้เกิดความวุ่นวายในสังคม ทำลายชื่อเสียงกองทัพและรัฐบาล
ดีอีเอส เตือนหยุดปล่อยข่าวปลอม ทหารเข้าควบคุมตัวนายกฯ เพื่อให้กองทัพบกเตรียมทำการรัฐประหารย้ำเป็นการสร้างเรื่องเท็จหวังให้เกิดความวุ่นวายในสังคม ทำลายชื่อเสียงกองทัพและรัฐบาล
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ข้อมูลผ่านโซเชียลมีเดียเกี่ยวกับประเด็นเรื่องทหารเข้าควบคุมตัวนายกฯเพื่อให้กองทัพบกเตรียมทำการรัฐประหารทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยกองทัพบกกระทรวงกลาโหมพบว่าประเด็นดังกล่าวนั้นเป็นข้อมูลเท็จ
กรณีที่มีการแชร์ข้อมูลว่าตอนนี้กองกำลังทหารกว่า300นายได้ควบคุมตัวนายกไว้แล้วเพื่อให้กองทัพบกทำการรัฐประหารนั้นทางกองทัพบกได้ตรวจสอบเรื่องดังกล่าวและชี้แจงว่าเป็นข้อมูลเท็จเป็นการสร้างเรื่องเท็จหวังให้เกิดความวุ่นวายในสังคมเป็นการกระทำที่ผิดกฎหมายทำลายชื่อเสียงกองทัพและรัฐบาลซึ่งขณะนี้ผู้บัญชาการทหารบกได้มอบให้ผู้อำนวยการสำนักงานพระธรรมนูญทหารบกเข้าดำเนินการแจ้งความร้องทุกข์ต่อเจ้าหน้าที่ตำรวจเพื่อดำเนินการตามกฎหมายต่อผู้ที่ปล่อยข่าวปลอม
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกองทัพบกกระทรวงกลาโหม
ขอฝากเตือนประชาชนว่าการผลิตและเผยแพร่ข่าวปลอมหรือบิดเบือนข้อมูลข่าวสารทำให้เกิดความตื่นตระหนกเกิดความสับสนวุ่นวายจะเสี่ยงถูกดำเนินคดีตามพ.ร.บ.คอมพิวเตอร์,พ.ร.ก.ฉุกเฉินฯรวมทั้งกฎหมายอื่นๆที่เกี่ยวข้องมีโทษทั้งจำและปรับโดยหน่วยงานที่เกี่ยวข้องจะดำเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
**********
วันจันทร์ที่ 6 มิถุนายน 2565
ชัยวุฒิ ปลื้มใจ นโยบาย DE ลุงตู่ สิงคโปร์ ชมไทย ผู้นำ ด้านดิจิทัลอาเซียน ย้ำ PDPA ดี สิงคโปร์ทำมาหลายปีเเล้ว
ชัยวุฒิ ปลื้มใจ นโยบาย DE ลุงตู่ สิงคโปร์ ชมไทย ผู้นำ ด้านดิจิทัลอาเซียน ย้ำ PDPA ดี สิงคโปร์ทำมาหลายปีเเล้ว
ชัยวุฒิ ปลื้มใจ สิงคโปร์สนใจดึงไทย MOU ดิจิทัล พร้อมชื่นชม start up คนไทย เป็นผู้นำอาเซียน ขณะที่รมว.ไอซีที สิงคโปร์บอก PDPAดี จริง
วันนี้ (6 มิถุนายน 2565) เวลา 9:00 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม พร้อมด้วย นายชุตินทร คงศักดิ์ เอกอัครราชทูต สถานเอกอัครราชทูต ณ สิงคโปร์ สาธารณรัฐสิงคโปร์ และนายเอกสิทธิ์ คุณานันทกุล เลขานุการรัฐมนตรี ได้เดินทางไปพบ กับ นาย กาน คิม ยอง รัฐมนตรีว่าการกระทรวงการค้าและอุตสาหกรรม เพื่อหารือเกี่ยวกับการลงนามMOU Digital Economy partnership Agreement (DEPA) ทั้งนี้ รัฐมนตรีว่าการ กระทรวงการค้าเเละการลงทุน สิงคโปร์ได้เป็นเจ้าภาพในการเลี้ยงอาหารเช้าเเละพบปะพูดคุยเกี่ยวกับประเด็นสำคัญในการผลักดันกรอบความร่วมมือทางด้านการค้าดิจิทัล เพื่อส่งเสริมเศรษฐกิจดิจิทัล ดังนี้ 1.ความร่วมมือในการผลักดันนโยบายการปรับเปลี่ยนไปสู่ดิจิทัล (Digital Transformation) รัฐบาลไทยตระหนักถึงความสำคัญในการนำเทคโนโลยีดิจิทัลมาเป็นองค์ประกอบสำคัญ 2. พาณิชย์อิเล็กทรอนิกส์ การดำเนินงานในส่วนที่เกี่ยวกับนโยบายด้าน e - Commerce ของไทย – หน่วยงานที่เกี่ยวข้อง 3.ศูนย์ข่าวปลอม 4.การดำเนินการระบบคลาวด์ การจัดตั้งบริการคลาวด์ กลางภาครัฐ (Government Data Center andCloud Service: GDCC)
5.แนวทางความร่วมมือเกี่ยวกับกฎหมายการคุ้มครองข้อมูลส่วนบุคคล – หน่วยงานที่เกี่ยวข้อง 6.แนวทางความร่วมมือเกี่ยวกับการรักษาความมั่นคงปลอดภัยทางไซเบอร์ 7.การลงทุน ณ Digital Valley และ IoT Institute ในเขตพัฒนาพิเศษภาค ตะวันออก (EEC) 8.การพัฒนาทักษะด้านดิจิทัล (Digital Skill / Literacy)
จากนั้น รัฐมนตรีว่าการ กระทรวงดิจิทัลเพื่อเศรษฐกิจเเละสังคม ได้เดินทางไปพบนางโจเซฟิน เตียว รัฐมนตรีว่าการกระทรวงการสื่อสารและสารสนเทศ และรัฐมนตรีคนที่สองกระทรวงมหาดไทย ณ.ที่ทำการกระทรวงมหาดไทย มีการหารือกันเกี่ยวกับ เรื่อง PDPE ซึ่งรัฐบาล สิงคโปร์ ได้ดำเนินการเรื่องดังกล่าว มาเเล้วหลายปี เเละพร้อมที่จะช่วยเหลือเเละให้ข้อมูลกับประเทศไทยภายหลังจากที่ทราบว่าประเทศไทยเพิ่งได้มีการนำพระราชบัญญัติดังกล่าว มาบังคับใช้
ทั้งนี้ นายชัยวุฒิ เปิดเผยว่า ทางรัฐบาลสิงคโปร์ ให้ความสนใจในเรื่องการลงทุนด้านดิจิทัลเป็นอย่างมากเเละอยากให้ไทยลงนามกรอบความร่วมมือระหว่างกันเพื่อดึงดูดความสนใจนักลงทุนรุ่นใหม่ ให้หันมาลงทุนด้านดิจิทัลซึ่งสิงคโปร์มองว่าไทยมีศักยภาพด้านนี้ จึงอยากให้ผลักดัน กรอบความร่วมมือระหว่างกัน พร้อมกับเรื่องPDPA โดย นางโจเซฟิน เตียว รัฐมนตรีว่าการกระทรวงการสื่อสารและสารสนเทศ และรัฐมนตรีคนที่สองกระทรวงมหาดไทย ก็เล่าให้ผมฟังว่า เรื่องPDPA เป็นเรื่องที่ดีมาก รัฐบาลสิงคโปร์ก็ยินดีที่จะให้การสนับสนุนหรือให้ข้อมูลเรื่องPDPA กับประเทศไทยเพราะสิงคโปร์ทำมาหลายปีเเล้ว
ทั้งนี้ นายชัยวุฒิ ยังย้ำด้วยว่าจะนำเรื่องดังกล่าวรายงานเเละหารือกับท่านนายกรัฐมนตรีต่อไป เนื่องจากเป็นเรื่องสำคัญ เเละเป็นนโยบายของรัฐบาลที่ท่านนายกรัฐมนตรี พลเอก ประยุทธ์ จันทร์โอชา พยายามส่งเสริมเเละสนับสนุน จึงเรียกได้ว่าเรื่องดังกล่าวประสบความสำเร็จเป็นอย่างดี เนื่องจากขณะนี้ไทยได้รับการยอมรับเเละถูกจับตามอง ในฐานะ ผู้นำ ด้านดิจิทัลแห่งอาเซียน
*******************
วันศุกร์ที่ 18 มีนาคม 2565
ดีอีเอส เตรียมความพร้อมประเด็นสารัตถะด้านโทรคมนาคมและสารสนเทศ สำหรับการเป็นเจ้าภาพจัดการประชุมเอเปคของไทย ครั้งที่ 1/2565
ดีอีเอส เตรียมความพร้อมประเด็นสารัตถะด้านโทรคมนาคมและสารสนเทศ สำหรับการเป็นเจ้าภาพจัดการประชุมเอเปคของไทย ครั้งที่ 1/2565
เมื่อวันที่ 17 มีนาคม 2565 นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมฯ ในการประชุมคณะทำงานเพื่อพิจารณาประเด็นสารัตถะด้านโทรคมนาคมและสารสนเทศ สำหรับการเป็นเจ้าภาพจัดการประชุมเอเปคของไทย ครั้งที่ 1//2565 โดยมี นางสาวกัลยา ชินาธิวร ผู้อำนวยการกองการต่างประเทศ เป็นรองประธานคณะทำงานฯ ร่วมประชุมผ่านระบบการประชุมทางไกล ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม ทั้งนี้คณะทำงานดังกล่าว ได้จัดตั้งเพื่อเป็นการสนับสนุนการปฏิบัติหน้าที่เจ้าภาพการประชุมผู้นำเขตเศรษฐกิจเอเปคและการประชุมที่เกี่ยวข้อง ในช่วงที่ไทยเป็นเจ้าภาพจัดการประชุมเอเปค ปี 2565 ในประเด็นสารัตถะด้านโทรคมนาคมและสารสนเทศ ประกอบกับกระทรวงดิจิทัลเพื่อเศรษฐกิจและสังคมมีกำหนดจะเป็นเจ้าภาพจัดการประชุมคณะทำงานเอเปคด้านโทรคมนาคมและสารสนเทศ ครั้งที่ 64 (The 64th APEC Telecommunications and Information Working Group: APEC TEL WG 64) ในเดือนพฤษภาคม 2565 ณ กรุงเทพฯ โดยการประชุมคณะทำงานฯ ครั้งที่ 1//2565 มีวัตถุประสงค์เพื่อเตรียมการในเรื่องการพิจารณากำหนดกิจกรรมการประชุม Roundtable /การประชุมเชิงปฏิบัติการ (Workshop) ภายใต้การประชุม APEC TEL WG ครั้งที่ 64 ในส่วนของไทย
*******************************
วันเสาร์ที่ 16 ตุลาคม 2564
รัฐมนตรีเกษตรฯ ส่งมอบฟ้าทะลายโจร ผ่านกรมส่งเสริมการเกษตร
รัฐมนตรีเกษตรฯ ส่งมอบฟ้าทะลายโจร ผ่านกรมส่งเสริมการเกษตร ให้เกษตรกรนำไปขยายพันธุ์ กว่า 2 ล้านต้น ทั่วประเทศ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ส่งมอบต้นพันธุ์ฟ้าทะลายโจร จากโครงการผลิตขยายต้นพันธุ์ฟ้าทะลายโจร จำนวน 100,000 ต้น แก่เกษตรกรในสงขลา และจำนวนอีก 140,000 ต้น ในพื้นที่ภาคใต้จังหวัดอื่น ๆ โดยนายเข้มแข็ง ยุติธรรมดำรง อธิบดีกรมส่งเสริมการเกษตร เป็นผู้แทนรับมอบ และมอบหมายให้กรมส่งเสริมการเกษตรนำไปส่งมอบให้ถึงมือเกษตรกรต่อไป ซึ่งโครงการผลิตขยายต้นพันธุ์ฟ้าทะลายโจร เป็นโครงการที่เล็งเห็นถึงความสำคัญของพืชสมุนไพรไทย อย่างฟ้าทะลายโจร ที่ต้องการส่งเสริมและพัฒนาให้พืชสมุนไพรได้ขยายออกสู่ตลาดในวงกว้าง และในสถานการณ์การแพร่ระบาดของไวรัสโควิด-19 ฟ้าทะลายโจรจะช่วยลดความรุนแรงของโรคในผู้ป่วยโรคโควิด-19 ในกรณีอาการยังไม่หนักได้
ด้าน นายเข้มแข็ง ยุติธรรมดำรง อธิบดีกรมส่งเสริมการเกษตร กล่าวเพิ่มเติมว่า โครงการผลิตขยายต้นพันธุ์ฟ้าทะลายโจร มีเป้าหมายในการผลิตต้นพันธุ์ฟ้าทะลายโจร ดำเนินการผลิตโดยศูนย์ขยายพันธุ์พืชรวม 10 ศูนย์ ได้แก่ จังหวัดชลบุรี ตรัง นครราชสีมา นครศรีธรรมราช บุรีรัมย์ พิษณุโลก มหาสารคาม ลำพูน สุพรรณบุรี และอุดรธานี ภายใต้การกำกับของกองขยายพันธุ์พืช กรมส่งเสริมการเกษตร เพื่อสนับสนุนให้เกษตรกรและประชาชนทั่วไป ผ่านสำนักงานเกษตรจังหวัดทั้ง 77 จังหวัดทั่วประเทศ และศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) จำนวน 882 ศูนย์ รวมทั้งสนับสนุนให้แก่เกษตรกรและประชาชนทั่วไปที่มาใช้บริการ ณ ที่ตั้งของศูนย์ขยายพันธุ์พืชทั้ง 10 แห่ง รวมทั้งสิ้น 2,000,000 ต้น โดยขณะนี้ได้เริ่มส่งมอบผ่านศูนย์ขยายพันธุ์พืชรวม 10 ศูนย์ ได้แก่ จังหวัดชลบุรี ตรัง นครราชสีมา นครศรีธรรมราช บุรีรัมย์ พิษณุโลก มหาสารคาม ลำพูน สุพรรณบุรี และอุดรธานี แล้ว
วันพุธที่ 14 กันยายน 2565
รมว.ยุติธรรม กล่าวเปิดการประชุมอาเซียนว่าด้วยเรื่อง การป้องกันการเกิดอาชญากรรม และความยุติธรรมทางอาญา ครั้งที่ ๓ The Third ASEAN Conference on Crime Prevention and Criminal Justice
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวเปิดการประชุมอาเซียนว่าด้วยเรื่อง การป้องกันการเกิดอาชญากรรม และความยุติธรรมทางอาญา ครั้งที่ ๓ The Third ASEAN Conference on Crime Prevention and Criminal Justice (3rd ACCPCJ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวเปิดการประชุมอาเซียนว่าด้วยเรื่อง การป้องกันการเกิดอาชญากรรม และความยุติธรรมทางอาญา ครั้งที่ ๓ The Third ASEAN Conference on Crime Prevention and Criminal Justice (3rd ACCPCJ โดยมี H.E. Tran Duc Binh รองเลขาธิการอาเซียนด้านสังคมและวัฒนธรรม พร้อมด้วย นาย Naoki Sugano ตัวแทนสำนักงานว่าด้วยยาเสพติดและอาชญากรรมแห่งสหประชาชาติประจำภูมิภาคเอเชียตะวันออกเฉียงใต้และแปซิฟิก และ ดร.พิเศษ สอาดเย็น ผู้อำนวยการสถาบันเพื่อการยุติธรรมแห่งประเทศไทย เข้าร่วมฯ จัดโดย สถาบันเพื่อการยุติธรรมแห่งประเทศไทย (TIJ) ระหว่างวันที่ ๒๒ - ๒๔ สิงหาคม พ.ศ.๒๕๖๕ ณ โรงแรม แบงค็อก แมริออท มาร์ควิส ควีนส์ปาร์ค กรุงเทพมหานคร
สำหรับการประชุม ACCPCJ ครั้งที่ ๓ ถูกจัดเป็นครั้งแรกภายหลังการฟื้นตัวของการแพร่ระบาดของโรคโควิด-19 มีหัวข้อสำคัญในการประชุม คือ “การรับมือกับความท้าทายในกระบวนการยุติธรรมทางอาญาช่วงฟื้นตัวของอาเซียนหลังสถานการณ์โควิด-19” (“Responding to Crime and Justice Challenges amidst ASEAN Recovery from the Covid-19 Crisis”) ซึ่งเปิดเวทีให้มีการแลกเปลี่ยนมุมมอง ประสบการณ์ แนวทางการปฏิบัติที่ดีระหว่างประเทศสมาชิก ส่งเสริมความร่วมมือทางกฎหมายการป้องกันอาชญากรรมข้ามชาติ การดำเนินงานด้านความยุติธรรมทางอาญาอย่างบูรณาการ โดยเจ้าหน้าที่อาวุโสอาเซียนด้านกฎหมาย (ASLOM) เจ้าหน้าที่ด้านอาชญากรรมข้ามชาติ (SOMTC) คณะมนตรีประชาคมสังคมและวัฒนธรรมอาเซียน (SOCA) ตลอดจนผู้กำหนดนโยบาย ผู้ปฏิบัติงาน และนักวิชาการที่เกี่ยวข้องกับกระบวนการยุติธรรมในอาเซียน
วันศุกร์ที่ 22 เมษายน 2565
โฆษกรัฐบาลเผย "นายกฯ" ขอบคุณประชาชนร่วมใจกันฉีดวัคซีนป้องกันโควิด - 19 ช่วงสงกรานต์ยอดพุ่ง เฉลี่ย 60,000 โดสต่อวัน ตั้งเป้าเข็มกระตุ้นที่ร้อยละ 80
โฆษกรัฐบาลเผย "นายกฯ" ขอบคุณประชาชนร่วมใจกันฉีดวัคซีนป้องกันโควิด - 19 ช่วงสงกรานต์ยอดพุ่ง เฉลี่ย 60,000 โดสต่อวัน ตั้งเป้าเข็มกระตุ้นที่ร้อยละ 80  สร้างภูมิคุ้มกัน ลดอัตราการติดเชื้อ ลดความรุนแรงของอาการและการเสียชีวิตจากโควิด - 19
วันนี้ (22 เม.ย.65) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณประชาชนที่ร่วมใจกันฉีดวัคป้องกันโควิด-19 ในช่วงเทศกาลสงกรานต์ ที่ผ่านมา ยอดเพิ่มขึ้น โดยเป็นการฉีดวัคซีนในโรงพยาบาลเฉลี่ย 60,000 โดสต่อวัน ไม่รวมยอดการฉีดวัคซีนจากโรงพยาบาลส่งเสริมสุขภาพตำบล (รพ.สต.) ซึ่งขณะนี้อยู่ระหว่างดำเนินการรายงานเข้าระบบ จากการติดตามการดำเนินงานพบว่า การใช้กลไก รพ.สต. เพื่อส่งเสริมการฉีดวัคซีนโควิด - 19 ในช่วงเทศกาลสงกรานต์ ทำให้มีจำนวนผู้เข้ารับวัคซีนเพิ่มมากขึ้น โดยเฉพาะผู้สูงอายุที่ลูกหลานพามาฉีดวัคซีน ณ รพ.สต. ใกล้บ้าน รวมถึงบางจังหวัดที่ได้ใช้กลยุทธ์พาเข็มไปหาแขนและมีการสื่อสารทำความเข้าใจเกี่ยวกับข้อกังวลในผลข้างเคียงของวัคซีน ทำให้พบว่าปัจจุบันการฉีดวัคซีนเข็มกระตุ้นมีความครอบคลุมถึง ร้อยละ 36 เฉพาะกลุ่มผู้สูงอายุฉีดเข็มกระตุ้นครอบคลุมร้อยละ 39.4 โดยตั้งเป้าหมายไว้ที่ร้อยละ 80 เพื่อลดอัตราการติดเชื้อ ลดความรุนแรงของอาการและการเสียชีวิตจากโรคโควิด – 19
“อย่างไรก็ตามนายกรัฐมนตรี ย้งห่วงใยสถานการณ์การแพร่ระบาดของโรคติดต่อเชื้อไวรัสโคโรน่า 2019 (โควิด-19) ในประเทศไทยที่ขณะนี้ยังพบว่ามีผู้ติดเชื้อรายวันเพิ่มขึ้นในระดับทรงตัวสูงอยู่ในหลักหมื่นจึงเน้นย้ำให้ประชาชนทุกกลุ่มให้ความสำคัญกับการรีบเข้ารับการฉีดวัคซีนเข็มกระตุ้นโดยเร็ว เพื่อสร้างภูมิคุ้มกันและประชาชนสามารถอยู่กับโควิดได้อย่างปลอดภัยและเศรษฐกิจสามารถขับเคลื่อนเดินหน้าต่อไปได้ ซึ่งรัฐบาลก็จะมีการพิจารณาปรับมาตรการต่าง ๆ ให้สอดคล้องกับสถานการณ์ที่เกิดขึ้นโดยคำนึงถึงประโยชน์ของประชาชนและประเทศเป็นสำคัญ โดยล่าสุดจำนวนการได้รับวัคซีนสะสม ตั้งแต่ 28 กุมภาพันธ์ 2564 - 20 เมษายน 2565 ใน 77 จังหวัดทั่วประเทศ รวมทั้งสิ้น 132,189,051 โดส (ซึ่งรวมยอดสะสมการให้บริการฉีดวัคซีนโควิด - 19 แก่กลุ่มเด็กอายุ 5 - 11 ปี ตั้งแต่วันที่ 1 ก.พ. - 20 เม.ย. 2565 จำนวน 2,798,727 โดส) จำแนกเป็นผู้ที่ได้รับวัคซีนเข็มที่ 1 จำนวน 56, 066,943 โดส วัคซีนเข็มที่ 2 จำนวน 50,800,451 โดส วัคซีนเข็มที่ 3 จำนวน 22,881,935 โดส และวัคซีนเข็มที่ 4 จำนวน 2,439,722 โดส” โฆษกประจำสำนักนายกรัฐมนตรี กล่าว
สำหรับสถานการณ์การติดเชื้อ COVID-19 ในประเทศไทยวันนี้ (22 เมษายน 2565) พบมีผู้ติดเชื้อเพิ่มรวม 21,808 ราย จำแนกเป็น ผู้ป่วยจากในประเทศ 21,717 ราย และผู้ป่วยมาจากต่างประเทศ 91 ราย รวมผู้ป่วยสะสม 1,904,603 ราย (ตั้งแต่ 1 มกราคม 2565) ขณะที่หายป่วยกลับบ้าน 19,826 ราย รวมหายป่วยสะสม 1,741,244 ราย (ตั้งแต่ 1 มกราคม 2565) โดยมีผู้ป่วยกำลังรักษา 190,780 ราย และเสียชีวิต 128 ราย ทั้งนี้จำนวนผู้ป่วยปอดอักเสบรักษาตัวอยู่ในโรงพยาบาล 1,985 ราย เฉลี่ยจังหวัดละ 26 ราย อัตราครองเตียง ร้อยละ 25.3
----------------
วันเสาร์ที่ 7 พฤษภาคม 2565
รมว.สุชาติ ขานรับข้อสั่งการ นายก มอบกรมการจัดหางาน จับมือ กรมพัฒนาฝีมือแรงงาน เดินหน้า หาอาชีพอิสระ ฝึกทักษะ ให้ประชาชนหลังโควิดคลี่คลาย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามที่ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้มีข้อสั่งการให้กระทรวงแรงงาน ผลักดันอาชีพอิสระให้เป็นที่รู้จัก พร้อมพัฒนาทักษะฝีมือแรงงาน ให้มีทักษะที่หลากหลาย
มีช่องทางการหารายได้เพิ่มขึ้นเพื่อเพิ่มโอกาสการมีงานทำ มีรายได้ และส่งเสริมต่อยอดการประกอบอาชีพให้แก่พี่น้องประชาชนนั้น ผมได้ขานรับข้อสั่งการดังกล่าวจากท่านนายกรัฐมนตรี และได้มอบหมายให้กรมการจัดหางานเตรียมข้อมูลอาชีพอิสระเพื่อเป็นทางเลือกให้กับประชาชน นอกเหนือจาก 10 หมวด 199 อาชีพ โดยเน้นอาชีพที่ทำได้ง่าย รายได้ดี เป็นที่นิยมในปัจจุบัน สามารถทำได้ตามความถนัดทุกช่วงวัย พร้อมประชาสัมพันธ์อาชีพอิสระที่น่าสนใจให้เป็นที่รู้จักของประชาชน และให้กรมพัฒนาฝีมือแรงงาน เตรียมหลักสูตรพัฒนาทักษะ ที่หลากหลายให้ประชาชนที่สนใจประกอบอาชีพอิสระ มีทักษะ มีโอกาสทางอาชีพเพิ่มขึ้น
ด้าน นายไพโรจน์ โชติกเสถียร อธิบดีกรมการจัดหางาน กล่าวว่า ประชาชนที่สนใจสามารถเข้าชม“อาชีพอิสระ 2022” ได้ที่เว็บไซต์กองส่งเสริมการมีงานทำ กรมการจัดหางาน www.doe.go.th/vgnew เลือกหัวข้อ “อาชีพอิสระ 2022” ซึ่งปัจจุบันกรมการจัดหางานได้เตรียมข้อมูลไว้ถึง 10 ประเภทอาชีพอิสระ ดังนี้
1.ประเภทการขายและการให้บริการ อาทิ ดูแลผู้สูงอายุ แอดมินเพจ/ดูแลร้านค้าออนไลน์
2.ประเภทการใช้เทคนิคและความรู้เฉพาะด้าน อาทิ รับทำโมเดล 3 มิติ รับตัดต่อวีดิโอ รับสร้าง/ตอบแบบสอบถาม
3.ประเภทการออกแบบ อาทิ รับออกแบบโลโก้ รับทำ sticker Line รับออกแบบและวาดภาพประกอบ Map Designer
4.ประเภทการสอน อาทิ สอนภาษา รับสอนโหราศาสตร์ สอนลงทุน/เล่นหุ้น
5.ประเภทงานประดิษฐ์ หัตถกรรม และภูมิปัญญา อาทิ ทำน้ำปรุง ทำแป้งพวง เสื้อมัดย้อม ทำกำไลหินนำโชค
6.ประเภทการตัด – เย็บ อาทิ รับซ่อมตุ๊กตา เย็บเสื้อผ้าสุนัข รับตัด-เย็บ/แก้ไขเสื้อผ้า
7.ประเภทการทำอาหาร อาทิ ชิฟฟ่อนมะพร้าวอ่อน วุ้นข้าวเหนียวมะม่วง คาราเมลคอนเฟลก น้ำผลไม้สกัดเย็น
8.ประเภทการให้คำปรึกษา อาทิ ที่ปรึกษาทางกฎหมาย รับวางแผนการเดินทาง
9.ประเภทการเขียนและรีวิว อาทิ นักเขียน รับรีวิวอาหาร รับโปรโมทสินค้า รับเขียนบทความ
10.ประเภทการเกษตรและเลี้ยงสัตว์ อาทิ เลี้ยงจิ้งหรีด เพาะเห็ดนางฟ้า ปลูกข้าวโพดอ่อน เลี้ยงกบฮอร์นฟรอก ปลูกกล้วยไม้ เลี้ยงด้วงสาคู
ทั้งนี้ ผู้สนใจที่ต้องการสอบถามข้อมูลเพิ่มเติมสามารถติดต่อได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694
วันศุกร์ที่ 2 กรกฎาคม 2564
บอร์ดบีโอไอเร่งพัฒนาขีดความสามารถในการแข่งขันของไทย
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) แถลงข่าวผลการประชุมคณะกรรมการส่งเสริมการลงทุน (บอร์ดบีโอไอ)
โดยที่ประชุมฯ ได้อนุมัติการปรับปรุงมาตรการและประเภทกิจการให้การส่งเสริมการลงทุน เพื่อเร่งเพิ่มขีดความสามารถในการแข่งขัน โดยได้ปรับปรุงสิทธิและประโยชน์เพิ่มเติมตามคุณค่าของโครงการ (Merit-based Incentives)เพิ่มสิทธิประโยชน์กลุ่มอุตสาหกรรมอิเล็กทรอนิกส์และกลุ่มอุตสาหกรรมดิจิทัล ยกระดับบรรจุภัณฑ์อัจฉริยะ ปรับเงื่อนไขกิจการIBC/TISOพร้อมอนุมัติให้การส่งเสริมแก่กิจการลงทุนขนาดใหญ่ด้านพลังงานไฟฟ้ามูลค่าเกือบ 5 หมื่นล้านบาท เมื่อเร็วๆนี้
วันพฤหัสบดีที่ 6 มกราคม 2565
โฆษกรัฐบาลเผย นายกฯ มั่นใจ แพทย์และระบบสาธารณสุขไทยพร้อมรับมือโอมิครอน ขอความร่วมมือฉีดวัคซีนบูสเตอร์เข็ม 3 ยืนยันรัฐบาลพร้อมให้การดูแลคนไทยผู้ป่วยโควิด-19 ทุกสิทธิฟรี
โฆษกรัฐบาลเผย นายกฯ มั่นใจ แพทย์และระบบสาธารณสุขไทยพร้อมรับมือโอมิครอน ขอความร่วมมือฉีดวัคซีนบูสเตอร์เข็ม 3 ยืนยันรัฐบาลพร้อมให้การดูแลคนไทยผู้ป่วยโควิด-19 ทุกสิทธิฟรี ไม่เสียค่าใช้จ่าย
วันที่ 6 มกราคม 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงสถานการณ์โรคโควิด-19 ทั่วโลกที่ได้รับรายงานผู้ติดเชื้อรายใหม่เกิน 1 ล้านคน สายพันธุ์ที่ระบาดใหญ่ คือ เดลต้า และโอมิครอน ส่วนในประเทศไทยเริ่มมีแนวโน้มจำนวนผู้ติดเชื้อเพิ่มสูงขึ้น ซึ่ง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ขอความร่วมมือประชาชนให้ตระหนัก แต่อย่าตื่นตระหนก ทั้งนี้ ได้กำชับให้ทุกฝ่ายเตรียมความพร้อมรับมือเฝ้าระวังสถานการณ์การแพร่ระบาดการติดเชื้อโควิด-19 และโอมิครอนอย่างเข้มข้นแล้ว ในส่วนของประชาชนขอความร่วมมือผู้ที่ฉีดวัคซีนโควิด-19 ครบ 2 เข็มแล้ว ก่อนวันที่ 1 พ.ย. 64 ให้ไปรับการฉีดวัคซีนบูสเตอร์หรือเข็ม 3 ได้ที่สถานพยาบาลใกล้บ้าน ส่วนบุคลากรทางการแพทย์และเจ้าหน้าที่ด่านหน้า ประชาชนกลุ่มเสี่ยง ที่ฉีดเข็ม 3 แล้วเกิน 3 เดือน ให้เข้ารับเข็ม 4 ได้ เพื่อสร้างภูมิคุ้มกันรองรับการระบาดของสายพันธุ์โอมิครอน
นอกจากนี้ ในส่วนของการเตรียมความพร้อม นายกฯ สั่งการให้หน่วยงานด้านสาธารณสุขเตรียมความพร้อมระบบสาธารณสุขเพื่อรองรับ ซึ่งขณะนี้ กรุงเทพมหานคร (กทม.) ได้เร่งเตรียมความพร้อมบุคลากร เตียงพยาบาล ยา เวชภัณฑ์ เครื่องมือทางการแพทย์ รวมถึงสถานที่รองรับผู้ป่วย โดยเฉพาะศูนย์พักคอยเพื่อส่งต่อ (Community Isolation) จำนวน 40 แห่ง ที่สามารถรับผู้ป่วยได้ถึง 5,066 เตียง ทั้งนี้ ศักยภาพเตียงใน กทม. โรงพยาบาล ล่าสุด มีจำนวนทั้งสิ้น 25,345 เตียง แบ่งเป็น รพ. หลัก 2,922 เตียง/ รพ. สนาม 2,898 เตียง/ Hospitel 19,525 เตียง ที่พร้อมให้บริการ แต่เพื่อความไม่ประมาท ขอให้ประชาชนปฏิบัติตนตามมาตรการทางสาธารณสุขอย่างเคร่งครัด พร้อมเข้ารับการฉีดวัคซีนโควิด-19 ตามกำหนด เพื่อป้องกันและลดอัตราการแพร่เชื้อหรือเสียชีวิต
นายธนกรกล่าวเพิ่มเติมว่า การรับมือกับโควิด-19 ต้องดำเนินด้วยหลักการ โดยต้องทำให้เชื้อโควิด-19 อ่อนแรงและการสร้างภูมิคุ้มกัน โดยการฉีดวัคซีนเข็มกระตุ้นเข็ม 3 และ 4 ซึ่งมีการเตรียมความพร้อมไว้แล้ว ประกอบกับการจัดการสิ่งแวดล้อม ลดความเสี่ยง การรักษาดีขึ้น ทำให้ระบบสาธารณสุขรองรับได้และมียามากขึ้น อีกทั้งขอความร่วมมือประชาชนเฝ้าระวัง และป้องกันตนเองอย่างเคร่งครัดตามมาตรการ DMHTTA สวมหน้ากากอนามัย และหมั่นสังเกตอาการด้วย ทั้งนี้ รัฐบาลยืนยันดูแลผู้ป่วยโควิด-19 ครอบคลุมทุกสิทธิฟรี โดยไม่เสียค่าใช้จ่าย โดยผู้ป่วยโควิด-19 ทุกสิทธิ สามารถเข้ารับการรักษาได้ทั้งโรงพยาบาลรัฐและโรงพยาบาลเอกชน
สำหรับ สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) วันนี้ (6 มกราคม 2565 ) พบมีผู้ติดเชื้อรวม 5,775 ราย จำแนกเป็น ผู้ป่วยจากระบบเฝ้าระวังฯ 5,323 ราย ผู้ป่วยจากการค้นหาเชิงรุก 160 ราย ผู้ป่วยภายในเรือนจำ/ที่ต้องขัง 77 ราย ผู้ป่วยมาจากต่างประเทศ 215 ราย ผู้ป่วยสะสม 2,216,387 ราย (ตั้งแต่ 1 เมษายน 2564) ผู้ป่วยกำลังรักษา 37,968 รายและมีผู้ป่วยหายป่วยกลับบ้านแล้ว 2,673 ราย ส่งผลให้ตัวเลขรวมหายป่วยสะสม 2,158,076 ราย และผู้เสียชีวิตเพิ่ม 11 ราย